
Dokumenta datums ir tā 
elektroniskās parakstīšanas datums 
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās [..] personā, kurš rīkojas saskaņā ar [..](turpmāk – Pasūtītājs), no vienas puses, un
sabiedrība ar ierobežotu atbildību “Selva Būve”, reģistrācijas numurs 40003683071, juridiskā adrese “Mārtiņmuiža”, Mārupes pagasts, Mārupes novads, LV-2167, tās [..] personā, kura rīkojas pamatojoties uz [..](turpmāk – Uzņēmējs), no otras puses,
pamatojoties uz Pasūtītāja rīkotās iepirkuma procedūras “Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū”, iepirkuma identifikācijas Nr. IeM NVA 2023/120, rezultātiem un Uzņēmēja Piedāvājumu iepirkuma procedūras 4.daļā – Katastrofu pārvaldības centra Jāņa Čakstes ielā 4, Dobelē (kad.nr. 46010083215) projektēšana, būvdarbi un autoruzraudzība un saskaņā ar Līguma noteikumiem (turpmāk – Darbi), Puses vienojas: 
Līguma noteikumi ietver – Vispārīgos noteikumus: Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV-1012, e-pasts: [..] vai[..], un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.
Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers “Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor” (teksts angļu valodā), kā kopijas var iegādāties[..].
1. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.
2. Šādi dokumenti veido un ir daļa no Līguma:
a. šī Līguma vienošanās,
b. Piedāvājuma vēstule un Piedāvājuma pielikums,
c. Līguma noteikumi,
d. iepirkuma procedūras dokumenti, tai skaitā Pasūtītāja prasības (Tehniskā specifikācija), pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi,
e. aizpildītās Formas,
f. Uzņēmēja piedāvājums, tai skaitā tehniskais piedāvājums, informācija par Uzņēmēja personālu un apakšuzņēmējiem.
3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.
4. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.
5. Akceptētā Līguma summa, bez PVN: 8 545 993,53 EUR (astoņi miljoni pieci simti četrdesmit pieci tūkstoši deviņi simti deviņdesmit trīs euro un 53 centi), no kuras:
6.1. par projektēšanas darbiem (būvniecības ieceres dokumentācijas izstrādes darbi) – 379 363,00 EUR (trīs simti septiņdesmit deviņi tūkstoši trīs simti sešdesmit trīs euro un 00 centi);
6.2. par būvdarbiem – 8 099 236,53 EUR (astoņi miljoni deviņdesmit deviņi tūkstoši divi simti trīsdesmit seši euro un 53 centi);
6.3. par autoruzraudzības darbiem – 67 394,00 EUR (sešdesmit septiņi tūkstoši trīs simti deviņdesmit  četri euro un 00 centi).
Līguma 1.posma summa, bez PVN: 115 819,85 EUR (viens simts piecpadsmit tūkstoši astoņi simti deviņpadsmit euro un 85 centi),
Līguma 2.posma summa, bez PVN: 263 543,15 EUR (divi simti sešdesmit trīs tūkstoši pieci simti četrdesmit trīs euro un 15 centi),
Līguma 3.posma summa, bez PVN: 8 166 630,53 EUR (astoņi miljoni viens simts sešdesmit seši tūkstoši seši simti trīsdesmit euro un 53 centi).
Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
7. Rekvizīti maksājumu veikšanai Uzņēmējam: 
[..].

8. Līguma vienošanās ir sagatavota uz 2 (divām) lapām elektroniska dokumenta veidā un parakstīta ar drošu elektronisko parakstu.
9. Līgums stājas spēkā dienā, kad Puses ir parakstījušas šo Līguma vienošanos.

